Diari Oficial de la Generalitat Valenciana


Sumari del DOGV 10077, del 21-02-2025 (2025/1787)

RESOLUCIÓ de 31 de gener de 2025, de la Direcció General d’Urbanisme, Paisatge i Avaluació Ambiental, per la qual s’ordena la publicació de l’informe ambiental i territorial estratègic de la modificació puntual número 8, ordenació detallada del Pla parcial sector 1 del municipi dels Poblets. Expedient 089/5207-VXD.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10693

Data del DOGV
:   21-02-2025

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2025/1787

CVE
:   VENX-A-0618-9975

Data del document
:   31-01-2025

Organisme emissor
:   Conselleria de Medi Ambient, Infraestructures i Territori

Tipus de document
:   Resolució

D’acord amb l’article 53.7 del Decret legislatiu 1/2021, de 18 de juny, del Consell, d’aprovació del text refós de la Llei d’ordenació del territori, urbanisme i paisatge, que establix la publicació en el *Diari Oficial de la Generalitat Valenciana*  de l’informe ambiental i territorial estratègic,

RESOLC

Publicar en el *Diari Oficial de la Generalitat Valenciana*l’informe ambiental i territorial estratègic corresponent a l’expedient089/3948-QDA, els Poblets (Alacant).

«Informe ambiental i territorial estratègic

Tràmit: Modificació puntual núm. 8 de l’ordenació detallada del Pla parcial sector 1

Promotor: Ajuntament dels Poblets

Autoritat substantiva: Ajuntament dels Poblets

Localització: terme municipal dels Poblets

Expedient: 089-2021-EAE

La Comissió d’Avaluació Ambiental, en la sessió celebrada el 21 de novembre de 2022, va adoptar el següent:

Acord

En data 1 de desembre de 2021 ha tingut entrada en el Servici d’Avaluació Ambiental Estratègica la sol·licitud d’inici de l’avaluació ambiental i territorial estratègica de la modificació puntual núm. 8 de l’ordenació detallada del Pla parcial sector 1 del municipi dels Poblets.

A) Documentació presentada

Els documents que comprén el pla parcial presentat són:

– Document inicial estratègic.

– Esborrany de la modificació puntual.

– Acords del Ple de novembre de 2021 i Resolució de l’alcaldia de 20.06.2021.

B) Planejament vigent

El municipi dels Poblets compta amb normes subsidiàries del tipus b, aprovades definitivament per acord de la Comissió Territorial d’Urbanisme d’Alacant el 10 d’agost de 1989.

Estes normes subsidiàries no van ser avaluades ambientalment.

El pla vigent classifica un extens sòl urbà dividit en subzones, entre les quals destaquen les dels nuclis històrics en què s’emplaça i desenrotlla la població amb ús de vivenda permanent, i fins a quasi 1.000.000 m² de sòl urbà de 2a residència i altres 1.000.000 m² en 8 plans parcials d’ús residencial.

La resta es classifica com a sòl no urbanitzable, trobem tot el sòl desenrotllat excepte una urbanització pendent i alguns trams del sistema viari.

El Pla parcial sector 1 es va aprovar per la Comissió Territorial d’Urbanisme d’Alacant el 4 de juny de 1987 en desenrotllament de les normes subsidiàries vigents en aquell moment aprovades l’octubre de 1985.

El Pla parcial sector 1 vigent durant 34 anys ha tingut 7 modificacions puntuals sobre aspectes concrets del Pla i encara que el seu desenrotllament respecte de la urbanització ha sigut fort, quasi al 90 %, encara queda pendent alguna part d’eixe sòl i l’obtenció d’algun equipament.

La condició relativa a la xarxa secundària de dotacions públiques, la fixació d’alineacions i rasants, les ordenances municipals de policia de l’edificació i la delimitació d’unitats d’execució forma part de l’ordenació detallada, determinacions pròpies d’esta ordenació detallada, de conformitat amb el que es disposa en l’art. 35.1 apartat b, g i i, a més del punt 3 de la TRLOTUP:

Correspon, en conseqüència, a l’Ajuntament dels Poblets, la competència per a l’aprovació de la present modificació, en virtut del que es disposa en l’art. 44.5 de la TRLOTUP.

Segons la pàgina 10/125 del pla presentat, el sòl de les finques compreses en l’àmbit territorial d’este Pla parcial està classificat com a sòl urbanitzable, ja que està comprés dins del sector 1 segons les normes subsidiàries dels Poblets i la modificació puntual núm. 1 sobre sectorització del sòl urbanitzable.

L’ús global fixat en este sector, i, per tant, d’obligat compliment en l’àmbit territorial d’este pla parcial, és el de residencial unifamiliar, amb un aprofitament que queda fixat en 0,25 m²/m², amb un nombre màxim de 18 vivendes/ha (pàgina 23/129 del pla presentat) i compta amb una superfície de 162.530 m².

Els altres usos permesos són:

–  Garatge-aparcament.

– Hostaler.

– Comercial.

– Oficines.

– Espectacles.

– Sales de reunió.

– Religiós.

– Cultural.

– Esportiu.

– Sanitari.

El seu règim general serà el que s’establix en el títol IV de les normes subsidiàries.

C) Descripció, objecte i justificació

El municipi dels Poblets està situat a la província d’Alacant, a la comarca de la Marina Alta.

Té un terme municipal de 367,1681 ha amb un front costaner de 918 metres i està a només 13 metres sobre el nivell del mar. Està flanquejat pel riu Girona.

Té 2.714 habitants (2020). Disposa de tres nuclis tradicionals: Setla, Mirarrosa i Miraflor, i d’un fort nucli residencial de 2a residència.

El seu terme municipal limita amb els municipis de Dénia i el Verger.

El Pla parcial sector 1 es va aprovar per la Comissió Territorial d’Urbanisme d’Alacant el 3 de març de 1990 en desenrotllament de les normes subsidiàries vigents en aquell moment aprovades l’agost de 1989 per la Comissió Territorial d’Urbanisme d’Alacant.

L’Ajuntament ha desistit continuar amb la tramitació del PGOU iniciat el 2004 i per això és necessari almenys efectuar les modificacions corresponents de l’ordenació detallada necessària.

Les pàgines 4 i 5 del DIE presentat resumixen l’objecte del pla presentat:

L’àmbit de les modificacions que es proposen inclou tot el sector i dins dels cossos en què se sustenta la modificació:

– reordenació de dotacions públiques

– ordenances d’edificació

– delimitació d’unitats d’execució per a la gestió

1) Reordenació de dotacions públiques:

Es pretén modificar l’ordenació establida en el pla parcial, de manera que una de les àrees de joc definides, amb una superfície de 1.564 m², passe a tindre la consideració de jardí de la xarxa secundària. Esta zona verda se situa al nord de l’àmbit.

Únicament hi ha una variació en el cas d’una zona verda, que passa de ser àrea de joc i esbarjo per a xiquet a ser a jardí.

De conformitat amb l’annex IV, títol III, punt 3.2 del TRLOTUP, es consideren zones verdes els jardins i les àrees de joc i esbarjo per a xiquets, per la qual cosa en el fons no hi ha alteracions i altres alternatives a la proposta existent, però en el mateix orde no respondrien a les necessitats plantejades que motiven la modificació.

2) Modificació ordenances:

La modificació de les ordenances va dirigida a la matisació respecte de la interpretació que tindrem després d’aplicar les ordenances.

No alteren el fons i l’objectiu del pla, és a dir, no incrementa edificabilitat, no incrementa ocupació, no incrementa altura així com tampoc modifica reculades, per tant, l’impacte paisatgístic i visual és el mateix, per la qual cosa altres alternatives estarien dirigides a la matisació i, d’altra banda, la modificació pretén l’actualització a la legislació vigent en allò que l’afecta.

La proposta de modificació d’ordenances ve exposada des de la pàgina 22/129 de l’esborrany presentat.

3) Delimitació unitats:

Es delimiten 4 unitats d’execució per al seu desenrotllament mitjançant actuacions integrades, en aquelles àrees en les quals es troben pendents els deures de cessió, equidistribució i urbanització.

Les superfícies d’estes són les següents:

US1-1: 28.726,65 m², amb una superfície de sòl dotacional de 9.318,78 m².

US1-2: 44.413,23 m², amb una superfície de sòl dotacional de 13.902,73 m².

US1-3: 48.333,22 m², amb una superfície de sòl dotacional de 17.017,81 m².

US1-4: 14.390,37 m², amb una superfície de sòl dotacional de 6.326,73 m².

No hi ha afecció mediambiental amb la redelimitació i delimitació d’unitats i únicament afecta les parts del Pla que no han acabat de complir amb els deures de cessió, equidistribució i urbanització.

No hi ha alternatives, perquè s’ha delimitat exclusivament el que estava pendent.

Imatge de l’ordenació detallada vigent segons pla d’informació número 2. En colors verds i clars, les zones verdes, de jardins i jocs. En tons rosa, el sòl residencial.

![](https://dogv.gva.es/publicaciones/imagesSF/2025/2/5/1225115/21_1739263605541_975873535665389591_imagen.png)

Delimitació de les unitats d’execució – Pla d’ordenació número 2.

![](https://dogv.gva.es/publicaciones/imagesSF/2025/2/5/1225115/22_1739263605551_4729402646116297641_imagen.png)

D) Document inicial estratègic

El document inicial estratègic presentat, tant pel seu contingut com per la xicoteta extensió, suposa escassa repercussió mediambiental, s’ajusta al contingut de l’article 52.1 i 52.2 i es disposa d’elements de juí suficients per a l’emissió del present pronunciament ambiental.

Després de fer una exposició molt sintètica del diagnòstic ambiental i territorial, conclou que no és possible una altra alternativa al document presentat i s’admet pel seu baix impacte i per la seua integració.

E) Consultes fetes

Després de notificar l’obertura de l’expedient a l’ajuntament promotor, i d’acord amb l’article 53 del TRLOTUP, l’òrgan ambiental ha sotmés a consulta la documentació aportada a les administracions afectades següents:

|  |  |  |
| --- | --- | --- |
| *Consulta* | *Informe* | *Administració pública consultada* |
| 10.05.22 | 27.05.2022 | Servici Territorial d’Urbanisme d’Alacant |
| 10.05.2021 | 26.10.2022  26.10.2022 | DG Política Territorial i Paisatge:  - Planificació territorial PATIVEL  - Servici d’Infraestructura Verda i Paisatge  - Gestió territorial PATRICOVA |
| 10.05.2022 | 19.07.2022 | Servici d’Ordenació i Gestió Forestal |

  

Nota: els informes rebuts es poden consultar en la pàgina web

[https://mediambient.gva.es/va/web/evaluacion-ambiental/seguiment-d-expedients-d-avaluacio-ambiental-estrategica](https://agroambient.gva.es/va/web/evaluacion-ambiental/seguiment-d-expedients-d-avaluacio-ambiental-estrategica)  una vegada s’emeta este IATE.

F) Identificació dels possibles efectes sobre el medi ambient

De les consultes efectuades a les administracions públiques afectades a les quals es referix el TRLOTUP, n’indiquem els aspectes següents.

– Servici Territorial d’Urbanisme d’Alacant

En l’informe firmat el 27 de maig de 2022 el Servici Territorial d’Urbanisme d’Alacant indica que l’òrgan substantiu és l’Ajuntament i l’òrgan ambiental és l’autonòmic, ja que es tracta d’una modificació que afecta l’ordenació detallada del sòl urbanitzable en desenrotllament de planejament no avaluat ambientalment (art. 49 TRLOTUP).

Ressenya, així mateix, que la proposta no té la motivació suficient.

– Servici de Planificació Territorial – PATIVEL i PATRICOVA

Es considera compatible amb la condició del compliment de les consideracions finals de l’informe del Servici de Gestió Territorial firmat el 26.10.2022.

– Servici d’Ordenació i Gestió Forestal – vies pecuàries

En l’informe firmat l’11 de juliol de 2022, analitza l’afecció que es produïx sobre la via pecuària denominada «Assagador del Camí Vell de Gandia». Classificada mitjançant Orde ministerial de 16.09.1974, de 8 metres d’amplària legal, però que no es troba partionada.

Efectua els advertiments següents:

Les vies pecuàries no s’han representat gràficament de manera convenient en els plànols del document (art. 20.1 de la Llei 3/2014, d’11 de juliol, de la Generalitat, de vies pecuàries de la Comunitat Valenciana). S’han de consignar tant el traçat com l’amplària legal de l’«Assagador del Camí Vell de Gandia», tal com determina la vigent classificació de les vies pecuàries dels Poblets. Tampoc hi ha cap referència pel que fa al pas de la via pecuària o el seu tractament en la memòria presentada pel promotor.

No s’aporten detalls ni secció dels tipus de vials, especialment, del camí Real de Gandia, per la qual cosa no és possible determinar si es respecta l’amplària legal de la via pecuària, especialment després d’apreciar-se en els plànols d’ordenació que la modificació puntual preveu la ubicació d’una zona d’aparcaments en l’actual camí Real de Gandia, la qual cosa suposarà la reducció de l’amplària legal efectiva de la via pecuària en este tram.

Tampoc es pot apreciar, a partir de la documentació aportada, si es preveu reservar un espai destinat exclusivament a la via pecuària, ja que en l’actualitat sembla que l’ús principal del camí és el del trànsit rodat, i no és este un dels usos comuns compatibles dels previstos en la Llei 3/2014 (art. 27).

L’informe conclou que de la modificació puntual proposada sí que es deriven efectes significatius sobre el medi ambient (pel que fa a la normativa de vies pecuàries), per la qual cosa s’hauran de considerar els aspectes següents:

– Tant el traçat com l’amplària legal de la via pecuària han d’aparéixer perfectament representats gràficament en els plànols d’ordenació (article 20.1, Llei 3/2014).

– La modificació puntual haurà d’assegurar el manteniment de la integritat superficial, la idoneïtat de l’itinerari i la continuïtat del traçat. També hauran de preservar-se el trànsit ramader i els altres usos compatibles i complementaris (article 21.1, llei 3/2014).

– Si la modificació puntual no altera el traçat de la via pecuària ni afecta l’ús compatible o complementari en esta, s’integrarà com a passeig o albereda, i correspondrà la seua adequació, la conservació i el manteniment a l’ajuntament (article 21.2, Llei 3/2014).

– La via pecuària haurà de tindre la consideració urbanística de xarxa primària i s’integrarà com a passeig o albereda, en tota la seua amplària legal. La superfície de l’assagador no computarà com a superfície del sector, ja que no té aprofitament lucratiu, tampoc com a sòl dotacional (Instrucció de 13 de gener de 2012, de la Direcció General del Medi Natural, sobre vies pecuàries).

![](https://dogv.gva.es/publicaciones/imagesSF/2025/2/5/1225115/23_1739263605560_3663220002175676430_imagen.png)

G) Consideracions jurídiques

L’avaluació ambiental estratègica és l’instrument de prevenció, establit en la Directiva 2001/42/CE, del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. Esta directiva s’incorpora al dret intern espanyol mitjançant la Llei 21/2013, de 9 de desembre, d’avaluació ambiental, i al dret autonòmic mitjançant el Decret legislatiu 1/2021, de 18 de juny, del Consell, d’aprovació del text refós de la Llei d’ordenació del territori, urbanisme i paisatge.

El Reial decret legislatiu 7/2015, de 30 d’octubre, pel qual s’aprova el text refós de la Llei de sòl i rehabilitació urbana, establix en l’article 22 que els instruments d’ordenació territorial i urbanística estan sotmesos a avaluació ambiental, d’acord amb el que preveu la legislació d’avaluació ambiental.

D’acord amb el que es disposa pel Servici Territorial d’Urbanisme d’Alacant de 27.05.2022, l’òrgan ambiental i territorial en el procediment és l’autonòmic, ja que es tracta d’una ordenació detallada del sòl urbanitzable en desenrotllament d’un planejament no avaluat ambientalment (article 49 TRLOTUP).

H) Valoració ambiental d’acord amb els criteris de l’annex VIII de la LOTUP.

Tal com establix l’article 46 del TRLOTUP, l’òrgan ambiental ha de determinar si un pla, o la seua modificació, ha de ser objecte d’una avaluació ambiental i territorial en cas que es determine l’existència d’efectes significatius sobre el medi ambient, tenint en compte els criteris que s’establixen en l’annex VIII, si és el cas, amb una consulta prèvia amb les administracions públiques afectades, i amb les consideracions a què es referix l’article 53 del TRLOTUP.

Totes les actuacions s’efectuen sobre sòl urbà i urbanitzable pendent de desenrotllament.

1. Per les característiques dels plans i els programes:

La modificació del planejament no influïx en altres plans.

No es preveuen efectes ambientals significatius en tractar-se d’un sòl urbanitzable ja consolidat i edificat.

Hi ha afecció a via pecuària que haurà de considerar-se prèviament a l’aprovació definitiva del pla amb la incorporació dels advertiments previstos en l’informe del servici d’ordenació i gestió forestal.

2. Per les característiques dels efectes i de l’àrea probablement afectada:

L’entorn es troba en un elevat grau d’antropització i, per tant, no té formacions naturals d’interés.

A causa de l’objecte del pla parcial, no es preveu un increment dels consums hídrics ni afecció al canvi climàtic ni al patrimoni cultural.

No implica nou segellament de sòl.

No es preveuen nous efectes sobre la salut humana.

Després del que s’ha indicat en els apartats anteriors i de conformitat amb l’article 46.3 de la TRLOTUP, considerem el pla parcial presentat com una modificació menor del planejament urbanístic dels Poblets, raó per la qual adoptem la proposta d’acord expressada en l’apartat següent.

I) Proposta d’acord

En relació amb el pla especial proposat, atenent l’anàlisi i la valoració realitzades, consultada la cartografia temàtica de la Conselleria, els antecedents existents i tenint en compte els informes de les administracions públiques afectades, es resol:

Emetre informe ambiental i territorial favorable en el procediment simplificat d’avaluació ambiental i territorial estratègica de la modificació puntual núm. 8, ordenació detallada del Pla parcial sector 1 dels Poblets, d’acord amb els criteris de l’annex VIII de la TRLOTUP, ja que no té efectes significatius sobre el medi ambient, per la qual cosa correspondrà continuar la tramitació d’acord amb la seua normativa sectorial, sempre que s’ajuste al descrit en la documentació presentada així com al que s’establix en la legislació vigent i els informes emesos, respecte als quals es tindran en compte les consideracions següents:

1. En la memòria justificativa de la modificació s’haurà d’incorporar la motivació de la millora que es pretén tal com s’assenyala en l’informe del Servici Territorial d’Urbanisme d’Alacant de 27 de maig de 2021.

2. Els projectes d’execució derivats del present pla parcial hauran de complir les condicions generals d’adequació de les infraestructures, de la normativa del Decret 201/2015, de 29 d’octubre, del Consell, pel qual s’aprova el Pla d’acció territorial sobre prevenció del risc d’inundació (PATRICOVA) a la Comunitat Valenciana.

3. Hauran d’incorporar-se les consideracions referides a vies pecuàries de l’informe firmat l’1 de juliol de 2022 del servici d’ordenació i gestió forestal i obtindre, amb caràcter previ a la seua aprovació, el certificat de conformitat d’este servici.

Segons establix l’article 53.7 de la TRLOTUP, l’informe ambiental i territorial estratègic perdrà la vigència i deixarà de tindre els efectes propis si, una vegada publicat en el *Diari Oficial de la Generalitat Valenciana*, no s’ha aprovat el pla en el termini màxim de quatre anys des que es va publicar. En este cas, el promotor haurà d’iniciar novament el procediment d’avaluació ambiental i territorial estratègica simplificada de la modificació.

Òrgan competent

La Comissió d’Avaluació Ambiental és l’òrgan competent per a emetre l’informe ambiental i territorial estratègic a què es referix l’article 53.2.b del Decret legislatiu 1/2021, de 18 de juny, del Consell, d’aprovació del text refós de la Llei d’ordenació del territori, urbanisme i paisatge, d’acord amb el que disposa l’article 3.2 del Decret 230/2015, de 4 de desembre, del Consell, pel qual s’aprova el Reglament de l’òrgan ambiental de la Generalitat als efectes d’avaluació ambiental estratègica (plans i programes).

En vista de tot el que s’ha exposat, la Comissió d’Avaluació Ambiental, acorda: emetre informe ambiental i territorial estratègic favorable en el procediment simplificat d’avaluació ambiental i territorial estratègica de la modificació puntual núm. 8 de l’ordenació detallada del Pla parcial sector 1 dels Poblets (Alacant), perquè considera que no té efectes significatius en el medi ambient, amb el compliment de les determinacions que s’inclouen en l’informe mencionat.

Notificar als interessats que, contra esta resolució, com que no és un acte definitiu en via administrativa, no es pot interposar cap recurs, fet que no és inconvenient perquè es puguen utilitzar els mitjans de defensa que en el seu dret consideren pertinents.

Fet que notifique perquè en tingueu coneixement i als efectes oportuns.

La qual cosa se certifica amb anterioritat a l’aprovació de l’acta corresponent i a reserva dels térmens precisos que se’n deriven, tal com ho autoritza l’article 18.2 de la Llei 40/2015, d’1 d’octubre, de règim jurídic del sector públic.

València, 23 de novembre de 2022. El secretari de la Comissió d’Avaluació Ambiental: José del Valle Arocas».

  

València, 31 de gener de 2025

Miguel Ángel Ivorra Devesa

Director general